Karavan (tidsskrift 1934-1935)

Karavan var et litterært tidsskrift som ble utgitt av Bonniers förlag 1934–1935. Redaktør var Artur Lundkvist og medredaktører var Gunnar Ekelöf og Knut Jaensson. Tidsskriftet presenterte essayer, litterære tekster og oversettelser av modernistisk litteratur med fokus på fransk surrealisme.

Bakgrunnen for tidsskriftet var de litterære møtene for unge forfattere som paret Jaensson og Tora Dahl arrangerte i sitt hjem i første halvdel av 1930-tallet. Ekelöf og Lundkvist, som hadde en felles interesse for surrealismen, traff hverandre der og begynte å diskutere mulighetene for et nytt tidsskrift i de fem ungas ånd. Introduksjonsnummeret utkom i 1934, i et bind på 112 sider, hvorav 80 sider var skrevet av Lundkvist, Ekelöf og Jaensson-Dahl. Øvrige bidragsytere var blant andre Erik Asklund, Jan Fridegård og Josef Kjellgren. Karavan utkom med ytterligere fire numre og anses å ha hatt en avgjørende betydning for bruddet med den svenske kulturkonservatismen og den tysklitterære tradisjonen som til da hadde dominert.

Eksterne lenker
 
 

Litteraturtidsskrifter
Nedlagte svenske tidsskrifter
Publikasjoner nedlagt i 1935
Publikasjoner etablert i 1934